
62 DR.30.8.2006 

 

 

Dato’ Haji Mohamad bin Haji Aziz [Sri Gading]: Tidak apalah. 

Puan Chong Eng [Bukit Mertajam]: Ini juga tak apa pun, tak mengapa  
tetapi mungkin ada orang yang tidak dapat, ada orang yang dapat tiga kali dan 
juga dia akan membebankan. Sebenarnya kalau dia diberi oleh satu kementerian 
hanya sekali dan sekali kerja dibuat tetapi sekarang, tiga kementerian tiga kali 
kerja dibuat. Kerana kalau kerja itu boleh dilakukan oleh seorang, sekarang ini 
dilakukan oleh tiga orang. Ini membazirkan human resources, dan selalu dikatakan 
kakitangan tidak cukup. Mungkin inilah, kerana cara inilah kakitangan tidak cukup. 
Yang sebenarnya seorang boleh buat kerja itu, tiga orang yang buat.   

Yang kedua ialah, saya hendak tahu RM1.2 juta untuk membiayai taska 
komuniti. Bolehkah Yang Berhormat Setiausaha Parlimen nanti memberikan satu 
penjelasan yang jelas, siapakah yang akan mengendalikan taska komuniti ini dan 
di manakah dia? Bagaimana ia akan dilaksanakan? Adakah ini cara yang terbaik?  
Adakah ini cara yang akan memastikan anak-anak yang perlunya diberi peluang? 
Bagaimana dia akan dikenal pasti siapa yang layak untuk menghadiri taska 
komuniti ini? Yang satu lagi ialah mengenai, saya menyambut baik untuk 
membayar kenaikan kadar elaun bantuan kepada kanak-kanak dan orang tua.   

Akan tetapi selain daripada memberi bantuan, saya rasa yang selalu 
dikatakan masalah kekurangan kakitangan seperti yang telah dikatakan oleh Yang 
Berhormat Ipoh Barat. Selalunya sesebuah keluarga ataupun orang yang kurang 
upaya mereka memerlukan bantuan. Mungkin dalam masa yang sangat urgent  
tetapi kerana dikatakan kononnya kekurangan kakitangan, jadi dia mengambil tiga 
bulan, kadang-kadang sampai enam bulan, barulah bantuan boleh sampai. Saya 
rasa ini adalah kurang puas hati, kerana kalau mereka perlukan bantuan, masa itu 
adalah sangat penting.   

Saya minta penjelasan sama ada kementerian dapat mempercepatkan 
menyalurkan apa-apa bantuan itu. Bolehkah berikan satu gambaran bagaimana 
masalah kakitangan di dalam Pejabat Kebajikan di semua daerah, sama ada dia 
memang cukup, ataupun masih tidak cukup? Kerana ini masalah yang kronik.  
Macam mana dia tidak boleh selesaikan? Kita lihat ada RM5 juta untuk NAM 
Institute for Empowerment. Saya rasa adalah penting kita menjaga masyarakat 
yang kurang bernasib baik, kita dahului, barulah kita hendak empower wanita di 
negara NAM.  Itu yang sangat penting. Terima kasih. 

Tuan Pengerusi [Datuk Dr. Yusof bin Yacob]: Jawapan kementerian. 
Sila, Setiausaha Parlimen.  

3.05 ptg. 

Setiausaha Parlimen Kementerian Pembangunan Wanita, Keluarga 
dan Masyarakat [Datin Paduka Chew Mei Fun]: Terima kasih kepada Yang 
Berhormat bagi Ipoh Barat dan juga Yang Berhormat bagi Bukit Mertajam. Saya 
akan jawab merangkumi semua apa yang telah dibangkitkan oleh Yang 
Berhormat-Yang Berhormat tadi. Mengenai sebanyak RM5 juta untuk membiayai 
penubuhan NAM Institute for Empowerment of Women, ini adalah kerana pada 
tahun iaitu 9 hingga 10 Mei tahun lepas di Putrajaya Malaysia, kita telah 
mengumumkan cadangan menubuhkan sebuah institusi antarabangsa di 
Malaysia, khususnya untuk pembangunan dan pemerkasaan wanita dari negara-
negara anggota NAM.   

 



Dato' Haji Mohamad bin Haji Aziz [Sri Gading]: Tidak apalah. Puan Chong Eng [Bukit Mertajam]: Ini juga tak apa pun, tak mengapa tetapi mungkin ada orang yang tidak dapat, ada orang yang dapat tiga kali dan juga dia akan membebankan. Sebenarnya kalau dia diberi oleh satu kementerian hanya sekali dan sekali kerja dibuat tetapi sekarang, tiga kementerian tiga kali kerja dibuat. Kerana kalau kerja itu boleh dilakukan oleh seorang, sekarang ini dilakukan oleh tiga orang. Ini membazirkan human resources, dan selalu dikatakan kakitangan tidak cukup. Mungkin inilah, kerana cara inilah kakitangan tidak cukup. Yang sebenarnya seorang boleh buat kerja itu, tiga orang yang buat. Yang kedua ialah, saya hendak tahu RM1.2 juta untuk membiayai taska komuniti. Bolehkah Yang Berhormat Setiausaha Parlimen nanti memberikan satu penjelasan yang jelas, siapakah yang akan mengendalikan taska komuniti ini dan di manakah dia? Bagaimana ia akan dilaksanakan? Adakah ini cara yang terbaik? Adakah ini cara yang akan memastikan anak-anak yang perlunya diberi peluang? Bagaimana dia akan dikenal pasti siapa yang layak untuk menghadiri taska komuniti ini? Yang satu lagi ialah mengenai, saya menyambut baik untuk membayar kenaikan kadar elaun bantuan kepada kanak-kanak dan orang tua. Akan tetapi selain daripada memberi bantuan, saya rasa yang selalu dikatakan masalah kekurangan kakitangan seperti yang telah dikatakan oleh Yang Berhormat Ipoh Barat. Selalunya sesebuah keluarga ataupun orang yang kurang upaya mereka memerlukan bantuan. Mungkin dalam masa yang sangat urgent tetapi kerana dikatakan kononnya kekurangan kakitangan, jadi dia mengambil tiga bulan, kadang-kadang sampai enam bulan, barulah bantuan boleh sampai. Saya rasa ini adalah kurang puas hati, kerana kalau mereka perlukan bantuan, masa itu adalah sangat penting. Saya minta penjelasan sama ada kementerian dapat mempercepatkan menyalurkan apa-apa bantuan itu. Bolehkah berikan satu gambaran bagaimana masalah kakitangan di dalam Pejabat Kebajikan di semua daerah, sama ada dia memang cukup, ataupun masih tidak cukup? Kerana ini masalah yang kronik. Macam mana dia tidak boleh selesaikan? Kita lihat ada RM5 juta untuk NAM Institute for Empowerment. Saya rasa adalah penting kita menjaga masyarakat yang kurang bernasib baik, kita dahului, barulah kita hendak empower wanita di negara NAM. Itu yang sangat penting. Terima kasih. Tuan Pengerusi [Datuk Dr. Yusof bin Yacob]: Jawapan kementerian. Sila, Setiausaha Parlimen. 3.05 ptg. Setiausaha Parlimen Kementerian Pembangunan Wanita, Keluarga dan Masyarakat [Datin Paduka Chew Mei Fun]: Terima kasih kepada Yang Berhormat bagi Ipoh Barat dan juga Yang Berhormat bagi Bukit Mertajam. Saya akan jawab merangkumi semua apa yang telah dibangkitkan oleh Yang Berhormat-Yang Berhormat tadi. Mengenai sebanyak RM5 juta untuk membiayai penubuhan NAM Institute for Empowerment of Women, ini adalah kerana pada tahun iaitu 9 hingga 10 Mei tahun lepas di Putrajaya Malaysia, kita telah mengumumkan cadangan menubuhkan sebuah institusi antarabangsa di Malaysia, khususnya untuk pembangunan dan pemerkasaan wanita dari negara- negara anggota NAM.